BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

OPĆINSKI SUD U KALESIJI

Broj, 029 0 Su 24 000171

Datum, 10.06. 2024. godine

                                                                    SKUPŠTINA TUZLANSKOG KANTONA

PREDMET: Informacija o radu suda u 2023. godini.-

            U izvještajnom periodu Općinski sud u Kalesiji je ostvario 100,22 % norme.

      Ostvareni kvalitet u periodu  01.01. - 31.12.2023. godine iznosi 82,08 %.

            Ukupan broj donesenih odluka, na koje se može izjaviti pravni lijek u ovom sudu iznosi 1521 odluke. Broj potvrđenih odluka je 151, broj preinačenih odluka je 39, broj ukinutih odluka je 51 i broj djelimično ukinutih odluka je 13.

            U toku 2023. godine ovaj sud je zaprimio novih 3.186 predmeta što sa brojem neriješenih predmeta sa kraja 2022. godine, od 3.467 predmeta čini broj od 6.653 predmeta u radu ovog suda tokom 2023. godine. Od navedenog broja predmeta u radu suda riješena su 3.051 predmeta tako da na kraju 2023. godine, imamo broj neriješenih predmeta od 3.601 predmeta.

            U odnosu na kraj 2022. godine došlo je do povećanja broja neriješenih predmeta od ukupno 134 predmeta.

            Što se tiče broja riješenih predmeta u odnosu na priliv na krivičnom (81) i parničnom referatu (70) smo riješili veći broj predmeta u odnosu na priliv u 2023. godini.

            Na izvršnom referatu zaprimili smo 607 predmeta a riješili 583 u toku godine što je povećanje za 24 predmeta.

            Na krivičnom referatu smo zaprimili 400 predmeta a završili 481 što je smanjenje za 81 predmet.

            Na parničnom referatu zaprimili smo 533 predmeta a riješili 603 što je smanjenje za 70 predmeta.

            Na prekršajnom referatu zaprimljeno je 849 predmeta a riješeno 814 što je povećanje za 35 predmeta.

            Na predmetima sudske uprave zaprimljeno je 12 predmeta a riješeno 11 što je povećanje za 1 predmet.

            Na vanparničnom referatu zaprimili smo 785 predmeta a riješili 559, što je povećanje za 226 predmeta, koje povećanje se odnosi na O-O predmete koji su upućeni notarima u rad, u toku 2023 zaprimljeno je 613 a riješeno 378 ostavinskih predmeta.

            Samo rješavanje ostavinskih predmeta putem notara kao povjerenika, za ovaj sud već predstavlja lošu statistiku u zadnjih nekoliko godina. Neriješeni broj ostavinskih predmeta je sve veći i veći iz godine u godinu. Od 227 neriješenih predmeta na kraju 2014. godine, sada na kraju 2023. godine imamo 1333 neriješena ostavinska predmeta.

            Usporedbom priliva predmeta u 2023. godini u odnosu na 2022. godinu, može se reći da je ovaj sud u toku 2023. godine, zaprimio 3186 predmeta što je u odnosu na priliv u 2022. godini manje za 33 predmeta.

            Na izvršnom referatu u 2023. godini, imamo 154 predmeta veći priliv u odnosu na 2022. godinu.

            Na krivičnom referatu u 2023. godini, imamo 229 predmeta manji priliv u odnosu na 2022. godinu.

            Na parničnom referatu u 2023. godini, imamo 24 predmeta manji priliv u odnosu na 2022. godinu.

            Na prekršajnom referatu u 2023. godini, imamo 74 predmeta veći priliv u odnosu na 2022. godinu.

            Na vanparničnom referatu u 2023. godini, imamo 10 predmeta manji priliv u odnosu na 2022. godinu.

            Gledajući na broj riješenih predmeta od 3051 predmeta u toku 2023. godine i usporedbom istih sa periodom tokom 2022. godine i brojem od 3152 riješenih predmeta, možemo reći da je ovaj sud riješio 101 predmeta manje u odnosu na broj riješenih predmeta u 2022. godini.

            Rad po starim predmetima ovog suda tj. sam plan rješavanja predmeta u sudu je ostvaren u iznosu od 80,84%. Od 1211 predmeta u planu riješili smo 979 predmeta.

            Po referatima:

-          Izvršno – 77,96%

-          Krivično – 79,68%

-          Parnično – 75,84%

-          Prekršajno – 99,12%

-          Vanparnično – 73,13%

            Od starih predmeta imamo jedan predmet na izvršnom referatu iz 2007. godine, koji je trebao biti završen u 2023. godini ali je krajem 2023. godine proslijeđen Kantonalnom Tužilaštvu TK na uvid. Takođe na izvršnom referatu imamo 2 neriješena predmeta iz 2010. godine, jedan predmet iz 2011. godine, tri predmeta iz 2012. godine, 4 predmeta iz 2013. godine, 2 predmeta iz 2014. godine, 7 predmeta iz 2015. godine, 8 predmeta iz 2016. godine, 9 predmeta iz 2017. godine i 10 predmeta iz 2018. godine. Svi navedeni predmeti su u radu ovog suda i na njih se obaraća posebna pažnja kako bi bili završeni što prije. Većina predmeta su zavedeni pod I fazu u 2023. godini tj. prešli su iz druge faze u I fazu, pa iz tog razloga nose taj stvari stvarni datum početka.

            Na krivičnom referatu imamo jedan predmet iz 2013. godine, jedan iz 2014. godine, jedan iz 2017. godine i 3 iz 2018. godine.

            Na parničnom referatu imamo jedan predmet iz 2009. godine, jedan iz 2012. godine, dva iz 2015. godine, tri iz 2016. godine, 5 predmeta iz 2017. godine i 11 predmeta iz 2018. godine.

            Na Vanparničnom referatu imamo jedan predmet iz 2015. godine, jedan iz 2016. godine, jedan iz 2017. godine, jedan iz 2018. godine.

            Prosječno trajanje predmeta riješenih u 2023. godini je 355,52 dana.

            Po referatima prosječno trajanje predmeta iznosi: Izvršno 537,98 dan, Krivično 178,28 dana, Parnično 287,25 dana, Prekršajno (Pr-Pr) 358,79 dana i Vanparnično 393,20 dana.

            Ukupan broj predmeta u kojima je nastupila zastara tokom 2023. godine iznosi 52 predmeta a od tog broja 51 predmeta je zastarilo na prekršajnom referatu u fazi „Ips“, zbog nemogućnosti naplate novčane kazne, jer zakonom nije regulisana prinudna naplata.

            Na krivičnom referatu imamo 1 zastaru zbog nastupanja apsolutne zastare – nedostupnost optuženog ili drugi procesni razlozi.

            U pogledu na zastare u prethodnoj godini u fazi izvršenja prekršajnih sankcija je smanjen broj zastara u odnosu na 2022. godinu za 21 predmet a na krivičnom referatu je smanjen broj zastara sa 6 predmeta u 2022. godini, na 1 predmeta u 2023. godini.

            Rezultati u radu na predmetima korupcije su sledeći, u toku godine smo zaprimili ukupno 3 predmeta a riješili smo 6 predmeta, tako da na kraju 2023. godine imamo 1 neriješeni predmeta korupcije.

            Dana 12.09.2023. godine, održan je sastanak sa 2 notara koji rade na području djelovanja ovog suda i koji su zaduženi ostavinskim predmetima našeg suda. Dnevni red sastanka je bio analiza neriješenih ostavinskih predmeta, ocjena saradnje suda sa notarima kao povjerenicima, ključni problemi u radu notara koji utiču na trajanje ostavinskog postupka, te utvrđenje mjera za prevazilaženje i identifikovanje problema.

            Notar Alma Kumrić izjavila je da rješavanje ostavinskih predmeta usporava to što se prilikom sastavljanja smrtovnice ne nevode tačne adrese nasljednika (navodi se naprimjer da je nasljednik iz Amerike, Zvornika i dr.), navodi da se trudi riješiti što veći broj ostavinskih predmeta, te da su je u rješavanju predmeta dosta usporili predmeti koje je dobila od notara Ilijaza Mehmedovića.

            Konstatovali smo da su svi saglasni da postoje velike migracije stanovništva, teško je doći do adrese nasljednika, a notari su naročito istakli da se ostavine u velikom broju rješavaju za vrijeme godišnjih odmora raseljenih lica u inostranstvu kao i za vrijeme praznika u inostranstvu. U tom periodu ljudi koji su van granica BiH dolaze kućama. Sudije saglasno ističu da je otežan rad na ostavinskim predmetima iz naprijed navedenih razloga i kod suda, a posebno što matičari ne obavljaju svoj posao prema važećim zakonskim propisima a vezano sa sastavljanje smrtovnica.

Kalesija, 10. 6. 2024. godine

                                                                                            PREDSJEDNIK SUDA

                                                                                                Dražena Pejanović